Пасля заканчэння Школы мастацтваў ва Утрыхце Роб Горнстра працаваў над доўгатэрміновымі праектамі ў родных Нідэрландах і па ўсім свеце. Ён выдаў сем кніг са сваймі працамі. У 2009 годзе супольна з пісьменнікам і рэжысёрам Арналдам ван Брухэнам пачаў працу над праектам «Сочы». Цягам амаль пяці гадоў творцы імкнуліся задакументаваць усё, што адбываецца вакол Сочы і ў Сочы перад Алімпіядаю 2014 года. Праект «Сочы» – гэта гісторыя паспяховага краўдфандынгу. Кожны год аўтарам удавалася збіраць больш за € 20 тысячаў. У 2012-м Роб Горнстра стаў лаўрэатам World Press Photo з серыяй «Спевакі Сочы». Роб падзеліцца з вамі гэтым досведам ды навучыць прасоўваць праекты і правільна тлумачыць людзям, чаму яны мусяць дапамагчы менавіта вам.